Konsertti- ja kongressitalo Mikaeli - Suomen kiinnostavin tapahtumatalo

Neljä Ruusua: Akustinen unelma – Sähköinen sydän
2026-04-04 19:00 (Europe/Helsinki)
Suomalaisen popmusiikin peruskivi Neljä Ruusua lähtee keväällä konserttisalikiertueelle. Akustinen unelma – Sähköinen sydän -nimeä kantava kiertue on jatkoa parin vuoden takaiselle, salit ympäri Suomen täyttäneelle Akustinen unelma -kiertueelle. Tällä kertaa vain toinen puoli on akustinen, toisen ollessa sähköinen.
– Konserteissa tulee olemaan kaksi puolta. Ensimmäinen setti on akustinen, mutta ei välttämättä rauhallinen. Siinä on samaan aikaan herkkyyttä ja vaaraa. Väliajan jälkeen sähköistämme tunnelman ja ”sytytämme valot”. Sähkösetti kruunaa kaiken, värisyttää ja tuottaa tyydytyksen, laulaja Ilkka Alanko kertoo.
Luvassa on laajasti kappaleita yhtyeen yli 40-vuotisen uran varrelta.
– Soitamme hittejä ja myös vähän vähemmälle huomiolle jääneitä helmiä pitkän uramme varrelta. Odotamme hienoja iltoja, ihmisten kohtaamista ja kiitollisuuden tunnetta tästä kaikesta, Alanko jatkaa.
Konsertin kesto noin 2h, sisältää väliajan
Liput:
Peruslippu 42,90 €
+ tilausmaksut (alk. 1,50 € + 0,65 % tilauksesta www.lippu.fi)

Suomirock-musikaali – Eput, Juice ja Hassisen kone ihan tuuliajolla / PERUTTU
2026-04-10 19:00
Tapahtuma valitettavasti peruuntuu. Voit hakea lippurahojen palautusta 30.4.2026 mennessä oheisesta linkistä: https://web.lippu.fi/palautus/
—————————–
Musikaali kertoo kaikkien aikojen rock-risteilystä, johon osallistuivat idean isä Juice, Eppu Normaali ja Hassisen kone. Tuuliajolla -kiertue oli joukko rock-konsertteja Saimaan rantakaupungeissa, kun yhtyeet purjehtivat Heinävesi-nimisellä sisävesilaivalla kaupungista toiseen. Ensimmäinen Tuuliajolla-risteily tehtiin vuonna 1981 ja kiertueita järjestettiin 1980-luvulla yhteensä viisi.
Tarina saa alkunsa, kun maakuntalehden urheilutoimittaja Eino joutuu vastoin tahtoaan tekemään juttua rock-risteilystä musiikkitoimittajan sairastuttua. Miten Eino selviää tehtävästään, hän kun on juppi, inhoaa rock-musiikkia ja haluaa mennä aikaisin nukkumaan? Kiertueella Eino kohtaa mm. Juicen, Martti Syrjän ja Ismo Alangon. Einon matkaa rock-muusikoiden seurassa kuitenkin helpottaa ihana laivaemäntä Tia.
Tuuliajolla -kiertueella seurataan suomalaisten rock-muusikoiden elämää ja keikkailua. Hulvaton laivamatka tehdään Suomen suvessa yhden viikon aikana. Einon juppimainen elämä ja arvomaailma mullistuvat laivamatkalla täydellisesti, eikä vähiten ihastuttavan laivaemännän ansiosta. Miten kiertueen manageri selviää rock-muusikoiden kanssa, entä laivan kapteeni? Mitä Eino ajattelee kohdatessaan Andy McCoyn, Armi Aavikon ja Dannyn? Musikaalissa kuullaan supersuosittujen Juicen, Hassisen Koneen ja Eppu Normaalin hittejä 80-luvun alusta.
Rooleissa mm. Tatu Mönttinen, Elisa Lairikko/ Mirjam Paaso, Ilpo Kaikkonen, Jussi Ojanen, Timo Järvensivu, Kasperi Kinnunen/ Juha Kinnunen, Simo Stenman.
Esityksen kesto 2h 40min, sis. väliajan
Lippujen hinnat:
Peruslippu 49,60 €
Eläkeläinen 45,10 €
Opiskelija, työtön, lapsi 39,10 €
Ryhmä yli 20 hlö 46,10 €
Eläkeläisryhmä yli 20 hlö 43,10 €

THE ELVIS CONCERT 2026 (USA) - Featuring Dwight Icenhower
2026-04-11 19:00
THE ELVIS CONCERT 2026 (USA)
Featuring #1 Elvis Tribute-Artist Dwight Icenhower, plus special guests.
Yhtenä erikoisvieraana mukana näyttelijä Mindi Miller, joka tapaili Elvistä vuosina 1975 ja 1976. Hänellä on monia hienoja tarinoita Elviksestä.
Elviksen legenda elää tänä päivänä vahvemmin kuin koskaan. Uuden elokuvan ansiosta uudet sukupolvet löytävät hänen musiikkinsa. Kappaleet kuten ‘Suspicious Minds’, ‘If I Can Dream’ ja ‘Unchained Melody’ löytävät jälleen kaikupohjaa nuoremmasta yleisöstä. Tämä erikoisshow tekee kunniaa miehelle ja hänen musiikilleen. Kaikki hänen parhaat laulunsa ovat mukana, tunteella esitettynä ja huippubändin autenttisuudelle, jossa soittavat loistavat muusikot ympäri maailmaa.
Laulajana tässä erinomaisessa showssa on Dwight Icenhower (USA), joka on voittanut Maailman Parhaan Elvis Tribute Artistin palkinnon jo neljästi. Dwightin ääni on niin lähellä Elvistä, että se on hämännyt jopa asiantuntijoita. Viimeisessä showssaan täällä Dwight lauloi Unchained Melodyn säestäen itseään pianolla aivan kuten Elviskin teki 1977. Se oli poikkeuksellinen hetki, hänen äänensä kuulosti aivan Elvikseltä ja onnistui toistamaan hienovaraisimmatkin vivahteet. Jos suljit silmäsi, tuntui aivan kuin Elvis olisi ollut huoneessa. Monet sanoivat jälkikäteen, että se antoi heille kylmiä väreitä ja joillekin jopa kyyneleitä. Se oli hieno hetki. Tästä on luvassa yksi noista erittäin hienoista illoista, jota voimme lämpimästi suositella ei vain Elvis-faneille, mutta kenelle tahansa, joka arvostaa hyvää musiikkia. Kuninkaan musiikki on ajatonta ja tämä show ei ainoastaan sisällä hänen hittinsä, mutta myös joitain gospel-lauluja ja b-puolia: ‘Hound Dog’, ‘Devil In Disguise’, ‘Don’t Be Cruel’, ‘How Great Thou Art’… ja paljon muita.
Konsertin arvioitu kesto noin 2h, sisältää väliajan
Liput 32,60 €
+ tilausmaksut (alk. 1,50 € + 0,65 % tilauksesta www.lippu.fi)

Drone Seminar + expo 2026
2026-04-14 09:00 - 17:00
Tapahtumassa on mukana drone-toimialan huippupuhujia Suomesta ja maailmalta. Puheenvuorot englanniksi. Tapahtumaan on vapaa pääsy.
Drones
Drones are becoming an increasingly important technology across many industries. They are widely used in areas such as agriculture, photography, delivery services, and emergency response, helping tasks be completed faster and more efficiently.
With continuous improvements in design and software, drones are becoming more reliable and easier to operate. As their use expands, they are expected to play a major role in innovation, offering new solutions for businesses and improving services in everyday life.
Education
Education plays a crucial role in the development and application of drone technology. There is a variety of institutions offering training in engineering, manufacturing, and drone operations.
Experts in these fields can also provide guidance and support to public officials and businesses looking to integrate drones into their work. As the industry grows, specialized training programs will become more widely available, creating new career opportunities for those who pursue them.

Safety
Drones enhance comprehensive security by supporting emergency response, search and rescue, and infrastructure monitoring in challenging environments. They reduce risks for first responders by providing real-time data and access to hazardous areas.
Ensuring proper regulations, training, and technology development is essential for safe and effective drone use. Safety is a key consideration in all drone operations.
Knowledge
The drone industry requires a broad range of expertise to meet its diverse demands and unlock new innovations. From engineering and data analysis to regulatory knowledge and operational skills, professionals from various fields contribute to the safe and effective use of drones.
By fostering multidisciplinary collaboration, different sectors can integrate drones into their operations and maximize their potential. Continuous learning and adaptation are key to staying ahead in this rapidly evolving industry.

AGENDA – 14.4.2026
9:00 Showroom and exhibition open
9:00 Seminar registration opens
12:00 Seminar starts

13:40 Networking break 40 min
15:20 Break 10 min

16:30 Closing words
17:30 Showroom closes
Schedule changes are possible

The event is organized by the Mikkeli Development Company, Miksei, and is managed under the ’Keula kohti Mikkeliä’ project, which is funded by the Sustainable Growth and Vitality of Regions (AKKE) allocation. The funding authority for the project is the South Savo Regional Council.
Lue lisää: https://www.droneseminar.org/
Puhujat: https://www.droneseminar.org/speakers
Näytteilleasettajat: https://www.droneseminar.org/showroom

HHJ-puheenjohtajakurssi 15.-16.4.2026
2026-04-15 09:30 - 17:00, 2026-04-16 08:30 - 17:00
HHJ-puheenjohtajakurssi tarjoaa syväluotaavan ja käytännönläheisen katsauksen pk-yrityksen hallituksen puheenjohtajan työhön, samalla kun hallitustyön johtaminen kehittyy kokonaisuudessaan!

Pk-yrityksen hallituksen rooli on kasvanut yhteiskunnassa ja siten myös yhteiskunnan kehittämisessä. Valtionhallinnon ja yksityisen sektorin yksi ajankohtaisista painopistealueista on yrittäjyyden edistäminen sekä pk-yritysten toiminnan kehittäminen ja kasvun tukeminen. Näin luodaan mahdollisuuksia uusien työpaikkojen syntymiselle ja vanhojen säilymiselle. Tässä työssä on pk-yrityksen hallituksella suuri strateginen rooli ja erityisesti sen puheenjohtajalla.
Pk-yrityksen hallituksen puheenjohtajakurssilla käsitellään hallituksen johtamista ja ryhmädynamiikkaa. Puheenjohtajan tulisi toimia vastaavasti kuten orkesterinjohtaja tai luotsi. Hänellä tulee olla kyky kehittää hallitusosaamista, niin omaansa kuin hallituksen jäsenten. Toimiva hallitus toimii osakeyhtiön voimavarana ja suunnan näyttäjänä.
Laajuus: Kurssi koostuu kahdesta päivästä.
Aika: Keskiviikkona 15.4.2026 klo 09.30-16.30 ja torstaina 16.4.2026 klo 8.30-16.00
Kurssi järjestetään lähitoteutuksena Mikkelissä, etäosallistumiseen ei ole mahdollisuutta.
Sisältö: Kurssilla luodaan pohja pk-yritysten hallituksen puheenjohtajan käytännön työlle. Aiheina mm.:

Hallituksen ydintehtävät ja tehokkuudet
Yrityksen strategia sekä päätöksenteko- ja johtamisjärjestelmä
Kokouksen johtaminen ja työjärjestys
Liiketoiminnan kehittäminen ja toimitusjohtajan katsaus
Hallituksen ja puheenjohtajan vuorovaikutussuhteet
Hallituksen puheenjohtajan tehtävät ja vastuut

Kohderyhmä: Tämä kurssi sopii sekä hallitusten puheenjohtajille että puheenjohtajaksi aikoville.
Kirjallisuutta: Hallituksen puheenjohtajan opas – johda pk-yritys menestykseen, 5., uud. painos: Antero Virtanen, Ismo Salminen. (Teos sisältyy kurssin hintaan).
Pohjatiedot: Tälle kurssille osallistujilta edellytetään HHJ-kurssin käymistä tai vastaavien tietojen hallitsemista.

LUE LISÄÄ JA ILMOITTAUDU:
https://www.kauppakamarikauppa.fi/products/hhj-puheenjohtajakurssi-15-1642026-mikkeli

Tapahtuman järjestää: Etelä-Savon Kauppakamari
Lisätietoja:
Kristina Mustonen
Etelä-Savon kauppakamari
kristina.mustonen@kauppakamari.fi
puh. 044 732 1180

"Pitch, please" - kriittinen katsaus startup-maailman romantisoiduimpaan rituaaliin
2026-04-16 14:30 - 17:00
”Pitch, please” – kriittinen katsaus startup-maailman romantisoiduimpaan rituaaliin
Osaatko kertoa yrityksestäsi napakasti, vakuuttavasti ja innostavasti silloin kun tilaisuus tulee?
Elias Aalto tunnetaan yhtenä Wolt-ruoankuljetuspalvelun ja ohjelmistoyritys Qvikin perustajista. Hänet tunnetaan myös Leijonan luola -ohjelman yhtenä sijoittajana. Tämä mies tietää, miten yritystä kasvatetaan ja viedään kansainvälisille markkinoille – tule kuulemaan, mikä pitchauksen merkitys on tässä kokonaisuudessa!
Tilaisuus alkaa tarjoilulla ja verkostoitumisella Mikaelissa klo 14.30.
Varsinainen ohjelma alkaa klo 15.00.
Lue lisää ja ilmoittaudu: www.mikseimikkeli.fi
Tervetuloa!

Tilaisuuden järjestävät yhteistyössä MikseiMikkeli sekä Etelä-Savon Aktivaattorit- ja Etelä-Savo Goes Global -hankkeet, joita rahoittaa Euroopan Unionin Aluekehitysrahasto. Rahoituksen myöntäneet viranomaiset ovat Itä-Suomen elinvoimakeskus ja Etelä-Savon maakuntaliitto.

Mikkelin kaupunginorkesteri: SAIMAA SINFONIETTA – ILTA OOPPERASSA
2026-04-16 18:00
Erkki Lasonpalo, kapellimestari
Marjukka Tepponen, sopraano
Kevin Greenlaw, baritoni
Rakastettuja aarioita ja mukaansa tempaavia alkusoittoja
Ilta oopperassa tarjoilee hienon kattauksen maukkaimpia aarioita ja mehukkaimpia alkusoittoja kuuluisista oopperoista. Musiikkia kuullaan sellaisista klassikko-oopperoista kuten Sevillan parturi, Figaron häät, Così fan tutte, Rusalka, Don Giovanni, Madame Butterfly ja monet muut.
Solistikaksikkomme on myös tuttu oopperalavoilta sekä kotimaasta että ulkomailta. Saimaa Sinfonietan eteen saapuvat sopraano Marjukka Tepponen ja baritoni Kevin Greenlaw. Soolonumeroiden lisäksi Marjukka ja Kevin tulkitsevat tunteikkaita duettoja, joihin extralatauksen luo tieto siitä, että he ovat siviilissä pariskunta.
Unohtumattoman oopperaillan meille tarjoilee kapellimestarimme Erkki Lasonpalo, joka vierailee säännöllisesti myös kansallisoopperan orkesterimontussa johtamassa oopperoita ja baletteja.
Tervetuloa mukaan!
TAITEILIJAVARTTI 16.4. klo 17.30 Mikaelin lämpiössä
LIPUT: (Mikaelin konsertti)
S-Etukortilla: 29 € / 26 € / 11 €
(32 € / 29 € / 13 €)
(Edun lisäksi ei bonusta)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

Aliisa Syrjä / SIIRTYY
2026-04-17 19:00
Tapahtuma siirtyy, uusi ajankohta on pe 2.10.2026 klo 19.
Ostetut liput käyvät sellaisenaan uuteen ajankohtaan. Mikäli uusi ajankohta ei sovi sinulle, voit hakea lippurahojen palautusta 30.4.2026 mennessä.
LIPPU.Pass-toimitustavalla ostetut liput:
Mikäli olet ostanut liput LIPPU.Pass-toimitustavalla, lippurahojen palautus on haettavissa Lippu.fi-mobiilisovelluksen kautta. Sovelluksessa avataan liput, minkä jälkeen aukeaa näkyviin tapahtuman peruuntumistiedot sekä Pyydä palautusta -painike. Palautus-painikkeesta aukeaa lomake, jonne ostossa käytetyt maksutiedot on täytettävä.
Muilla toimitustavoilla ostetut liput:
Mikäli olet ostanut lipun muulla kuin LIPPU.Pass-toimitustavalla (esim. PDF-lippu, paperinen lippu), palautuspyyntö tehdään linkin kautta: https://www.lippu.fi/campaign/palautus
————————————–
Aliisa Syrjä on laulaja-lauluntekijä, jonka sävellykset ja tekstit vievät mukanaan jonnekin sinne, missä surun ja onnen rajat ovat häilyvät ja mannerlaatat jyrisevät jalkojen alla. Platinaa ja kultaa striimanneilla Tää tunne, 2:02 ja Sydämetön singleillään hurmannut Aliisa sanoittaa, säveltää ja on myös mukana biisien tuotannoissa. Artisti valittiin mukaan YleX Läpimurto-listaukseen keväällä 2023, jossa hän sijoittui huikeasti toiseksi. Aliisan platinaa striimannut debyyttialbumi Höyheniä ja saaria julkaistiin lokakuussa 2023. Vuoden 2024 Emma Gaalassa Aliisa oli ehdolla Vuoden tulokas-kategoriassa. Parhaiten artistina Aliisaa kuvaa se, että hänen lauluissaan klassikkokirjojen järkälemäinen ja filosofinen sisältö yhdistyy nuoren ihmisen elämään sekä perinteinen lauluntekijyys nykypäivään.
Liput 35,60 €
+ tilausmaksut (alk. 1,50 € + 0,65 % tilauksesta www.lippu.fi)

Antti Ketonen – Eka Elämä – Levynjulkaisukiertue
2026-04-18 19:00
Antti Ketonen – Eka Elämä – Levynjulkaisukiertue
Antti Ketonen saapuu tänä keväänä konserttisaleihin Eka Elämä -levynjulkaisukiertueen merkeissä. Uusi albumi ilmestyy ennen kiertuetta, ja yleisö pääsee ensimmäisten joukossa kokemaan sen kappaleet livenä jo julkaistujen sinkkujen sekä tuttujen suosikkien rinnalla.
Konsertti tarjoaa mahdollisuuden nähdä Antti intiimissä ja vahvasti läsnä olevassa ympäristössä, jossa jokainen laulu rakentaa oman tunnelmansa. Lavalla kuullaan sekä jo julkaistuja sinkkuja että uutta musiikkia, jota Antti on viime vuodet työstänyt suurella sydämellä. Lisää maistiaisia albumilta tulee vielä ennen kiertueen alkua.
Kiertueella nähdään myös pitkästä aikaa toivottuja fanituotteita, ja mukana on jotain täysin erityistä vain kiertueen yleisölle – tästä kerromme lisää myöhemmin.
Eka Elämä -kiertue merkitsee paluuta konserttisaleihin, joka tuntuu sekä uudelta että juuri nyt oikealta. Luvassa on lämmin ja eläväinen ilta, joka juhlistaa uutta musiikkia ja kevään taikaa.
Konsertin kesto noin 2 tuntia, sis. väliajan
Liput 29,90 €
+ tilausmaksut (alk. 1,50 € + 0,65 % tilauksesta www.lippu.fi)
Lisätiedot: www.centralline.fi/eka-elama

Veripalvelun verenluovutustilaisuus
2026-04-20 12:30 - 17:30, 2026-05-11 12:30 - 17:30, 2026-05-25 12:30 - 17:30, 2026-06-08 12:30 - 17:30
Verenluovutustilaisuus Mikaelissa klo 12.30-17.30.
Varaa aikasi ja täytä terveyskysely etukäteen osoitteessa www.veripalvelu.fi
Tervetuloa!

Mikkelin kaupunginorkesteri: PEKKA POHJOLAN IKUISET SÄVELET
2026-04-23 18:00
Jukka Iisakkila, sähkökitara, piano, orkesterin johto
Ville Ojanen, viulu
Niko Ronimus, perkussiot
Pekka Pohjola (1952–2008) oli usean vuosikymmenten ajan yksi monipuolisimmista kansainvälisesti tunnetuimmista suomalaisista säveltäjistä ja muusikoista. Klassisen musiikkitaustan omaava Pohjola tuli tunnetuksi niin progressiivista rockia soittaneen Wigwam-yhtyeen virtuoosibasistina kuin vahvojen sävellyksien melodisena mestarina.
Pohjolan sävellykset ja melodiat vetoavat moniin, ajassa eteenpäin kantava oma musiikillinen kieli ja tyyli liittävät ne kulttuurimme ikuisiin säveliin.
Mikkelin kaupunginorkesteri ja Jukka Iisakkila, Ville Ojanen sekä Niko Ronimus ammentavat Pohjolan laajasta tuotannosta useita helmiä yleisön nautittavaksi, vahvoja tulkinnoista herkkiin hetkiin. Teokset on sovittanut Jukka Iisakkila Pohjolan laajasta tuotannosta aina säveltäjän ensimmäisistä tuotannoista viimeisiin.
Ohjelmassa kuullaan mm. teokset Alku, Matemaatikon lentonäytös, Agnus Dei, Virtojen kiharat ja Viekkaan veisu, Heavy Jazz ja Pewit.
TAITEILIJAVARTTI KLO 17.30 Mikaelin lämpiössä
LIPUT:
S-Etukortilla: 27 € / 24 € / 9 €
(29 € / 27 € / 11 €)
(Edun lisäksi ei bonusta)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

ILTA MIKKO TÖYSSYN KANSSA
2026-04-24 19:00
Tähdet, Tähdet 2025 -kilpailun voittajaksi kruunatun Mikko Töyssyn ensimmäinen soolokonserttikiertue starttaa keväällä 2026. Ilta Mikko Töyssyn kanssa on viihteen monitaiturille unelmien täyttymys -oma konserttikiertue, jossa yhdistyvät musiikki, tarinat ja Tökälle ominainen huumori.
Ilta täynnä tunnelmaa, huumoria ja ikivihreitä
Konsertissa kuullaan yleisön rakastamia kappaleita – ikivihreitä klassikoita ja latinalaisvaikutteisia rytmejä. Konsertissa säväyttävät muun muassa Puhu hiljaa rakkaudesta, Canción del Mariachi, Caruso, Kohtalokas samba, Nessun dorma sekä Eloon!
Ilta on syntynyt halusta esittää kappaleita, jotka ovat koskettaneet Tökää ja kulkeneet hänen mukanaan matkalla tehtailta tähtiin. Töyssyä säestää Tähdet Tähdet -ohjelmastakin tuttu, Risto Niinikosken kipparoima yhtye.
Laulaja, näyttelijä ja viihteen kauhakuormaaja
Valkeakoskella vuonna 1981 syntynyt Mikko Töyssy on viihteen monitaituri, joka on tehnyt uraa näyttelijänä, laulajana ja juontajana niin televisiossa, elokuvissa, radiossa kuin näyttämölläkin. Tähdet, Tähdet -ohjelman yhdeksännen kauden finaalissa Töyssy hurmasi tuomarit ja yleisön Giacomo Puccinin oopperasta Durandot tutulla Nessun dorma aarialla ja Canción Del Mariachinilla elokuvasta Desperado. Hän viihdytti Putous-ohjelmassa neljän kauden ajan vuosina 2020-2023, ja voitti sketsihahmokilpailun kahdesti. Töyssyn on mukana tv-sarjassa Modernit miehet. Hän on esiintynyt lukuisissa elokuvissa, kuten Tuntematon sotilas, Napapiirin sankarit 4 ja Punttikomedia. Näyttämöllä hänet on nähty musiikkinäytelmissä ja komedioissa ympäri Suomen.
Konsertin kesto n. 2 tuntia sis. väliaika
Liput 38,50 €
+ tilausmaksut (alk. 1,50 € + 0,65 % tilauksesta www.lippu.fi)

Mikkelin Voimistelijat - Kevätnäytös: Elokuvissa klo 14
2026-05-02 14:00 - 17:00
Tervetuloa nauttimaan upeista cheerleading-, tanssi-, voimistelu ja akrobatiaesityksistä Mikkelin Voimistelijoiden kevätnäytökseen.
Näytöksen kesto noin 1h, ei väliaikaa.
Mikaelin kahvio palvelee klo 13-16
Liput permanto:
Peruslippu 14,50 €
Lapsi (3-12v.) 12,60 €
Liput parvi:
Parvi peruslippu 10,00 €
Lapsi (3-12v.) 8,00 €

Alle 3-vuotiaat sylilapset ilmaiseksi.
+ tilausmaksut (alk. 1,50 € + 0,65 % tilauksesta www.lippu.fi)

Tapahtuman järjestää Mikkelin Voimistelijat

Mikkelin Voimistelijat - Kevätnäytös: Elokuvissa klo 16
2026-05-02 16:00 - 17:00
Tervetuloa nauttimaan upeista cheerleading-, tanssi-, voimistelu ja akrobatiaesityksistä Mikkelin Voimistelijoiden kevätnäytökseen.
Näytöksen kesto noin 1h, ei väliaikaa
Mikaelin kahvio palvelee klo 13-16
Liput permanto:
Peruslippu 14,50 €
Lapsi (3-12v.) 12,60 €
Liput parvi:
Parvi peruslippu 10,00 €
Lapsi (3-12v.) 8,00 €

Alle 3-vuotiaat sylilapset ilmaiseksi.
+ tilausmaksut (alk. 1,50 € + 0,65 % tilauksesta www.lippu.fi)

Tapahtuman järjestää Mikkelin Voimistelijat

Kari Tapio 80 vuotta - Olen suomalainen
2026-05-06 19:00
Kari Tapion syntymästä 80 vuotta – mittava juhlakiertue jatkuu ympäri Suomen!
Kari Tapion syntymästä tuli kuluneeksi marraskuussa 80 vuotta. Juhlavuoden kunniaksi järjestetty kiertue on ollut niin suosittu, että se saa jatkoa huhti-toukokuussa ympäri Suomen. Kari Tapio 80 vuotta – Olen suomalainen -juhlakonserttikiertue jatkuu 8.4. Kokkolasta ja etenee yli kymmenelle paikkakunnalle.
Kiertueella kuullaan Kari Tapion legendaarisia sinivalkoisia lauluja sekä tarinoita hänen elämästään ja urastaan artisti- ja muusikkoystävien kudelmana.
Mikaelissa esiintyvät Marita Taavitsainen, Teemu Roivainen, Ilkka Vainio, Eikka Eronen, Juse Venäläinen ja Joona Jalkanen. Esiintyjiä säestää Hänen Juhlaorkesterinsa Jani Jalkasen johdolla.
– On hienoa päästä taas Kari Tapion laulujen ääreen ja näin kunnioittaa isäni elämäntyötä ja laulajan uraa, kertoo konsertin järjestelyistä vastaava Kari Tapion poika Joona Jalkanen. – Luvassa on ikimuistoisia hetkiä upean musiikin parissa.
Kari Tapio, oikealta nimeltään Kari Jalkanen (22.11.1945 Suonenjoki – 7.12.2010 Espoo) sai uransa aikana yhteensä 21 kultalevyä, 8 platinalevyä ja yhden tuplaplatinan. Iskelmä-Finlandian hän sai vuonna 2003 sekä viisi Emma-palkintoa, joista parhaan miespuolisen artistin palkinnon vuosina 1999 ja 2005.
Konsertin kesto noin 2h 45min, sisältää väliajan
Liput 47,50 €
+ tilausmaksut (alk. 1,50 € + 0,65 % tilauksesta www.lippu.fi)

Ruusu äidille - Samettinen 70-luku
2026-05-07 18:00
Tämän kevään äitienpäiväkonsertti vie kuulijansa 70-luvun samettisiin tunnelmiin. Aikakausi toi oman rikkaan väripalettinsa disco-, soul- ja pop-musiikkiin. Luvassa on tarttuvia melodioita, sydämellisiä sanoituksia ja vahvaa groovea. Soittokunnan solistina toimivat valovoimainen Sonja Kangastalo sekä huikea Sami ”Tanssii tähtien kanssa” Pitkämö.
Konsertti antaa mahdollisuuden nauttia ajattomista sävelistä ja lämpimästä tunnelmasta, onhan se omistettu kaikille äideille. Tule kanssamme aikamatkalle samettiselle 70-luvulle!
Liput 20,00 €
+ tilausmaksut (alk. 1,50 € + 0,65 % tilauksesta www.lippu.fi)

Michael Monroe – Outerstellar Tour 2026
2026-05-09 19:00
Michael Monroen Outerstellar-levyä juhlistetaan Suomen-kiertueella huhti-toukokuussa
Rocklegenda Michael Monroe julkaisee uuden Outerstellar-albuminsa 20. helmikuuta 2026, ja lähtee heti tuoreeltaan laajalle levynjulkaisukiertueelle. Englannista 24. helmikuuta käynnistyvä kiertue rantautuu Suomeen huhtikuussa. Helsingin Tavastia-klubilta perjantaina 17.huhtikuuta alkava Suomen-kiertue sisältää kaikkiaan kymmenen keikkaa.
Michael Monroen helmikuun 20. päivä ilmestyvä Outerstellar-albumi sisältää kaksitoista kappaletta. Monipuolinen levy on taattua Michael Monroeta tarttuvine melodioineen, pauhaavine kitaroineen ja huuliharppuineen. Kaiken kruunaa yksi rock’n’rollin tunnistettavimmista ja vaikuttavimmista äänistä.
Albumilta on jo julkaistu kaksi singleä: syksyllä ilmestynyt Rockin’ Horse sekä tuore Disconnected, joihin kumpaankin on julkaistu myös Leigh Brooksin ohjaamat videot.
Rockin’ Horse -biisin videossa Michael Monroe yhtyeineen seikkailee kuvitteellisessa Waking Up With Michael Monroe -aamuohjelmassa. Katso video täältä.
Disconnected käsittelee aihetta, josta Monroe puhuu intohimoisesti: elävän musiikin merkityksestä aikana, jolloin teknologia vie ihmisiä yhä kauemmas toisistaan. Katso keikoista esimakua tuova livevideo täältä.
Outerstellar-levyä juhlistava kiertue tarjoaa mahdollisuuden kokea uudet kappaleet ensimmäistä kertaa livenä sekä kuulla tuttuja Monroe-klassikoita.
Michael Monroe – Outerstellar Tour 2026, Suomi
www.michaelmonroe.com
Keikan kesto arviolta noin 75min, ei väliaikaa
Liput 32,60 €
+ tilausmaksut (alk. 1,50 € + 0,65 % tilauksesta www.lippu.fi)

Mikaelin Hyvinvointitapahtuma | Kadonneen energisyyden metsästys - Paula Heinonen / SIIRTYY
2026-05-12 15:00 - 18:00
Tapahtuma Kadonneen energisyyden metsästys, ti 12.5.2026, Mikkelin Mikaelissa siirtyy uuteen ajankohtaan. Uusi tapahtuma-aika on la 17.10.2026 klo 18.00.
Ostamasi liput käyvät uuteen ajankohtaan sellaisenaan.
Mikäli uusi ajankohta ei sovi sinulle, voit hakea lippurahojen palautusta 10.5.2026 mennessä linkistä: https://web.lippu.fi/palautus/
——————————————————————–
Paula Heinosen hyvinvoinnin luento ja kaikille vapaa hyvinvoinnin messuosasto!
Päivän luennosta vastaa TkL, Funktionaalisen lääketieteen kouluttaja, ex-suolistotutkija, tietokirjailija sekä valovoimainen luennoitsija Paula Heinonen. Lue alta luennon sisällöstä ja varmista paikkasi luennolle nyt!
Päivän aikataulu
15:00 Ovet avataan
klo 15-18 Kaikille avoin ohjelma
18:00 – Paula Heinonen aloittaa (klo 18 alkaen sisäänpääsy vain luennolle lipun ostaneille)
19:45 – Tauko
VÄLIAIKAVARAUKSET POIKKEUKSELLISESTI TÄSTÄ LINKISTÄ
20:15 – Paula Heinonen jatkaa
21:00 – Luento päättyy
Näytteilleasettajat julkaisemme myöhemmin!
Kadonneen energisyyden metsästys – Paula Heinonen
Kevät on uudistumisen aikaa – ja juuri siksi tämä luento osuu täydellisesti tähän hetkeen. Tällä yleisöluennolla lähdemme nimittäin metsästämään kadonnutta energiaa.
Kuulen työssäni jatkuvasti ihmisten pohtivan, miksi he ovat väsyneitä, uupuneita tai miksi energia ei palaudu levosta huolimatta. Lohdullinen ja samalla voimaannuttava tieto on tämä: väsymys ja uupumus eivät ole pysyvä olotila. Kadonnut energisyys ja hyvä olo ovat palautettavissa.
Kyse ei ole tahdonvoiman puutteesta, vaan kehon biokemiasta ja taustalla vaikuttavista tekijöistä – ja siitä, että ymmärrät, miten keho tuottaa energiaa ja mitä se siihen tarvitsee.
Mikkelin yleisöluennolla 12.5.2026 avaan selkeästi ja käytännönläheisesti, mitä nykytutkimus kertoo uupumuksesta, energian muodostumisesta ja elinvoimasta. Käsittelen muun muassa seuraavia aiheita:
•⁠ ⁠Miten ruokavalio kannattaa koostaa, jos haluat olla aidosti energinen?
•⁠ ⁠Miten suolisto ja sen kiehtova mikrobisto vaikuttavat jaksamiseen ja vireyteen?
•⁠ ⁠Mitkä tekijät voivat huomaamatta heikentää energiantuotantoa?
•⁠ ⁠Mikä on kilpirauhasen rooli jaksamisessa – ja miten stressi sekä maksan kuormitus vaikuttavat sen toimintaan?
•⁠ ⁠Miten stressi vaikuttaa hermostoon, hormoneihin ja erityisesti suolistoon – ja miten voit kääntää stressin voimavaraksi?
Näiden lisäksi käsittelen hormonitasapainoa, mitokondrioiden keskeistä roolia energiantuotannossa sekä liikunnan merkitystä. Opetan ymmärrettävästi solutasolla, miten energia syntyy ja miten voit itse vaikuttaa siihen omassa arjessasi.
Toisin sanoen: saat mukaasi energisen elämän rakennuspalikat.
Lämpimästi tervetuloa mukaan inspiroitumaan, oivaltamaan ja ottamaan askel kohti vahvempaa elinvoimaa.
Lämmöllä,
Paula
Luennon kesto 3h, sis. väliajan
Paikat luennolle myydään numeroimattomina.
Oikeudet muutoksiin pidätetään.
Liput 19,50 €
+ tilausmaksut (alk. 1,50 € + 0,65 % tilauksesta www.lippu.fi)
Lippuja myynnissä myös: www.paulaheinonen.fi/kauppa/
Tapahtuman järjestää Mikkelin Mikaeli
Löydät tapahtuman myös:
Facebook
LinkedIn

Loppukevennys / siirtyy
2026-05-13 19:00
Loppukevennys (ke 13.5.2026) on siirtynyt uuteen ajankohtaan. Uusi tapahtuma-aika on ke 28.10. klo 19.
Ostamasi liput käyvät uuteen ajankohtaan sellaisenaan.
Mikäli uusi ajankohta ei sovi sinulle, voit hakea lippurahojen palautusta 17.5.2026 mennessä: https://web.lippu.fi/palautus/
———————————————–
LOPPUKEVENNYS – Räjähtävän hauska komedia Uutishuoneen kuumilta penkeiltä!
Saikkua, kiitos! -menestystiimin uusi, odotettu komediaesitys Loppukevennys iskee suoraan päivänpolttaviin aiheisiin ja tarttuu ajankohtaisiin ilmiöihin! Tämä vapauttava kevennys vie meidät suoraan päivänpolttavaan Uutishuoneeseen, jossa ankkuritkin ovat kuumia.
Upeat näyttelijät lupaavat vaihtaa hahmojaan yhtä useasti kuin Mika Tommola pipoa. Matka johdattaa Tears of Finlandin kuvauksiin ja Pornaisten Only Fans -ammattiopistoon, sekä ajatushautomoon, jossa Tauski tajuaa, että se on ”sinä vain” eikä ”kuka vain”. Lisäksi pääsemme näkemään, mitä tapahtuu, kun näyttelijät päätyvät yhdessä parisuhdeterapiaan.
Loistavat näyttelijät Ville Keskilä, Kalle Pylvänäinen ja Antti Peltola esiintyvät useissa rooleissa nauruhermoja kutkuttavasti. Jätä havut ladulle ja suuntaa Uutishuoneelle! Loppukevennys on silkkaa tykitystä ja riemastuttavaa laturaivoa!
Esityksen kesto on noin kaksi tuntia sisältäen väliajan. Varaa paikkasi nyt ja koe kauden vapauttavin nauruterapia!
Tuotanto: Iltama Oy.
Liput 29,50 €
+ tilausmaksut (alk. 1,50 € + 0,65 % tilauksesta www.lippu.fi)

Lyyti / peruttu
2026-05-14 19:00
Tapahtuma on valitettavasti peruttu. Voit hakea lippurahojen palautusta 17.5.2026 mennessä oheisesta linkistä: https://web.lippu.fi/palautus/
——————————————————–
Neljä albumia julkaissut Lyyti on viime vuosina hurmannut yleisöjä ympäri Suomen häikäisevän yhtyeensä kanssa. Lyyti tunnetaan sukupolvia yhdistävistä kappaleistaaan sekä eläväisestä esiintymisestään, joka herättää laulujen tarinat henkiin. Lyytin keikoilla voi elää kaikki tunteet läpi yhdessä itkun ja naurun, tanssin ja yhteislaulun kautta.
Lyytin musiikissa puhuttelevat tekstit yhdistyvät värikkäisiin sävellyksiin, soittoon ja tuotantoon. Lyytin albumit ovat keränneet Emma-ehdokkuuksia, ja hän on voittanut mm. Sanomalehti Karjalaisen Vuoden kulttuuriteko -palkinnon ja Juha Vainio -seuran ”Vuoden sanoitus” -palkinnon.
Palkitut kappaleet kuten Mihin voi soittaa? ja Ennätyshelteet ovat nousseet kuvaamaan nuoren sukupolven kokemusta epävarmaan maailmantilanteeseen kasvamisesta. Silti toivon löytäminen vaikka pohjamutaan uponneista siemenistä on Lyytin musiikin pohjimmainen sanoma.
Syyskuussa 2025 julkaistu neljäs albumi ”Pidän sulle paikkaa” on kuin soiva satukirja, jonka tarinat tutkivat ystävyyttä ja yhteen kuulumista. Musiikillisesti albumi uskaltautuu edellisiä pidemmälle sekä herkän latautuneessa minimalismissa että paikoin pakahduttavan massiivisissa tuotannoissa. Albumi on ehdolla vuoden 2026 Teosto-palkinnon saajaksi.
”Harvoinpa sitä pääsee todistamaan konserttia, jota seuraa täysin haltioituneena, ihmeissään ja täynnä onnea.” Helsingin Sanomat 17.10.2021
Liput 29,50 €
+ tilausmaksut (alk. 1,50 € + 0,65 % tilauksesta www.lippu.fi)

Juha Tapio: Toisillemme Parhaat / loppuunmyyty
2026-05-15 19:00
Toisillemme Parhaat – Juha Tapion konserttisalikiertue
Monelle kuulijalle juuri konserttisaleista on muodostunut se rakkain tapa kokea Juha Tapion keikat. Kiertueen nimi Toisillemme Parhaat kertoo kohtaamisesta, musiikista ja yhteisistä hetkistä, jotka jäävät mieleen pitkäksi aikaa.
“Kiertue saa nimensä paitsi yhdestä tulevan albumin laulusta, myös yhteisestä reissusta jonka olen saanut yleisöni kanssa tähän saakka tehdä.”
“Minä, bändi ja koko työryhmä olemme jokaisena iltana halunneet antaa ihmisille parastamme, ja olemme saaneet heiltä vastineeksi upeita yhdessäolon hetkiä jotka ovat kannustaneet ja kannatelleet niin hyvinä kuin vaikeinakin aikoina. Tuntuu aivan mielettömän innostavalta päästä tekemään yhdessä lisää hienoja muistoja, sekä uunituorein että kaikille jo varmasti tutuin lauluin.”
Toissa kevään mittavalla 28 kiertueen ennakkoon loppuunmyydyllä, massiivisen maltillisella
Elämänviivat -soolokiertueella Juha Tapio esiintyi yksin, mutta tällä kertaa lavalla on jälleen mukana bändi koko komeudessaan! Yhdessä he lupaavat yleisölle täyden musiikillisen ilotulituksen – biisejä, joiden energia tempaa mukaansa ja tunnelmaa, joka kohoaa koko salin täyttäväksi elämykseksi.
Viime keväänä loppuunmyydyllä klubikiertueella rokki ja lauluntekijän lukuisat hitit raikasivat elävän musiikin paikoissa ympäri Suomea. Nyt jo käsitteeksi muodostunut livebändi pääsee Juha Tapion kanssa seuraavaksi luomaan hurmosta konserttisaleihin.
Juha Tapion konserttisalikiertueet ovat järjestäen olleet loppuunmyytyjä jo vuodesta 2011. Liput kannattaa ostaa ajoissa ennen kuin loppuvat.
Konsertin kesto noin 2h 15min, sis. väliajan
Liput:
Peruslippu 49,90 €
Show&dinner 84,90 € (Show & Dinner -lippujen myynti on päättynyt)
+ tilausmaksut (alk. 1,50 € + 0,65 % tilauksesta www.lippu.fi)
Pidätämme oikeudet muutoksiin.

MiX Studion Salainen agenttivirasto klo 15
2026-05-16 15:00 - 17:00
Kun maailma hiljenee, alkaa salainen tehtävä. MiX Studion Salainen agenttivirasto vie koko perheen eeppiseen seikkailuun, jossa elokuva ja live show yhdistyvät näyttäväksi, elokuvamaiseksi elämykseksi. Maailmasta katoaa ääni, ja edessä on tehtävä, joka vaatii rohkeutta, yhteisöllisyyttä ja liikettä. Lavalla nähdään suuria tanssikohtauksia, vahvaa energiaa, yllätyksiä ja näyttävää visuaalisuutta, kun koko yhteisö lähtee yhteiselle tehtävälle. Mikaelissa klo 15 ja klo 18.
Ensimmäisen näytöksen jälkeen alkaa MiX Studion Gaala. Kauden huipennus, jossa juhlistetaan tanssijoiden pitkäjänteistä työtä ja matkaa vuoden ajalta. Samalla kiitetään yhteistyökumppaneita, joiden tuki on ollut merkittävä nuorten hyvinvoinnin, liikunnan, taiteen ja kulttuurin edistämisessä. Ensimmäisen näytöksen (klo 15) lipulla voit jäädä katsomaan myös MiX Studion Gaalan.
Näytöksen kesto arviolta noin 1h 30min, ei väliaikaa
Mikaelin kahvio palvelee klo 16.30-18.00
Liput:
Pääsylippu 24,90 €
Lapsi alle 10 v. 19,90 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää MiX Studio

MiX Studion Salainen agenttivirasto klo 18
2026-05-16 18:00

ESTO: Kevätsirkus -oppilasnäytös
2026-05-17 15:00 - 17:00
Kevätsirkus kutsuu katsojat elämykselliselle matkalle, jossa tanssi, sirkus ja tarinallisuus kietoutuvat yhteen. Esitys rakentuu liikkeen, mielikuvituksen ja yhdessä tekemisen voimasta – luvassa on hetkiä, jotka ovat yhtä aikaa leikkisiä, herkkiä ja vaikuttavia. Lavalla nähdään eri-ikäisiä esiintyjiä, jotka tuovat näyttämölle kehollisia tarinoita pyörähdysten, hyppyjen, tasapainon ja rytmin kautta. Kokonaisuus muodostaa kerroksellisen ja koskettavan esityksen, jossa jokainen liike kertoo jotakin kasvusta, rohkeudesta ja unelmista.
Kevätsirkus on juhla luovuudelle ja yhteydelle – esitys, joka kutsuu kaikenikäiset katsojat kokemaan kevään taian.
Esiintyjät: Etelä-Savon Tanssiopiston ja sirkuskoulun oppilaat
Ohjaus ja opetus: Etelä-Savon Tanssiopiston ja sirkuskoulun opettajat ja ohjaajat
Kesto: noin 60 min, ei väliaikaa
Ikäsuositus: Sopii kaikenikäisille
Lisätiedot: Esitys on osa Etelä-Savon Tanssiopiston kevätkauden päätösjuhlaa, oppilasnäytös
Liput:
Peruslippu 22,50 €
Lapset (alle 11v.) 15,50 €
+ tilausmaksut (alk. 1,50 € + 0,65 % tilauksesta www.lippu.fi)

Ilari Johansson - Ei kAIt siinä? / K-16
2026-05-22 19:00
Ilari Johansson – Ei kAIt siinä?
Ei kait siinä, sanoo Ilari Johansson, kun maailmassa keskustelee tekoäly ja ruoan tuo kotiin söpö robotti.
Uudessa koko illan stand up -soolossaan Ilari tarkastelee ajan ilmiöitä ja ihmisen yritystä pysyä järjissään sen kaiken keskellä. Kun koneet alkavat keskustella ja ihmiset toistavat käskyjä perässä, Ilari pysyy omalla polullaan havainnoimassa, ihmettelemässä ja naurattamassa.
Ilari Johansson kiertää stand up -soolollaan koko Suomen, ja nauru on taattu jokaisessa kaupungissa. Odotettu uusi stand up-esitys keväällä 2026.
Esityksen kesto n. 2h sis.väliajan
Ikäraja K-16
Liput:
Peruslippu 34,50 €
Ryhmälippu min 10hlö 32,00 €
+ tilausmaksut (alk. 1,50 € + 0,65 % tilauksesta www.lippu.fi)

ALCHEMY: FINNISH TRIBUTE TO DIRE STRAITS
2026-05-23 19:00
Dire Straits -yhtye on jättänyt lähtemättömän vaikutuksen rockin historiaan. Bändin ikoniset kitarariffit ja ikivihreiksi nostetut kappaleet ovat vuosien varrella kasvaneet korkoa. Brittiläisen rockin suurnimen musiikista inspiroituneena vuonna 2023 perustettiin kotimainen, huippumuusikoista koostunut Alchemy -tribuuttiyhtye. Alchemy esittää kaikki suurimmat Dire Straits -yhtyeen hitit autenttisesti, tyylitajuisesti ja vankalla ammattitaidolla.
Alchemy koostuu viidestä arvostetusta muusikosta. Emma-ehdokkuuden 2021 saavuttanut Tapio Ylinen (PULSE, 5th Season, Mortality) tunnetaan monipuolisena kitaristina, säveltäjänä ja tuottajana. Basisti Jukka Haavisto julkaisi ylistetyn debyyttialbuminsa vuonna 2022 ja Juhani Valkama on ansioitunut laulajalauluntekijä kahdella sooloalbumilla. Mukana ovat myös pitkän linjan muusikot Arttu Tuominen ja Simo Haapala, joiden soitossa yhdistyvät rockin sielukkuus ja lämpö.
Tamperelainen tribuutti-yhtye perustettiin puhtaasta rakkaudesta Dire Straitsin moniulotteiseen musiikkiin. Muusikoiden perehtyneisyys ja kyseisen yhtyeen musiikkiin vihkiytyminen näkyy ja kuuluu bändin soinnissa.
Konsertin kesto noin 2h, sisältää väliajan
Liput 25,00 €
+ tilausmaksut (alk. 1,50 € + 0,65 % tilauksesta www.lippu.fi)
